google/wiki40b huggingface dataset:
Dødsmarkene

Historie

Forfølgelsene innebar at regimet utstedte advarsler for enhver forseelse og for «politiske forbrytelser». Alle som hadde fått to slike advarsler ble sendt til «omskolering», noe som i de fleste tilfeller betød døden. Folk ble oppfordret til å tilstå sin «før-revolusjonære livsstil og forbrytelser» (noe som kunne inkludere en form for handelsvirksomhet, eller noen som helst kontakt med verden utenfor Kambodsja), og ble fortalt at regimet ville tilgi dem og «begynne på nytt». Dette betød ofte at man ble ført til steder som Tuol Sleng eller Choeung Ek for å bli torturert og/eller henrettet.
De henrettede ble begravet i massegraver. For å spare ammunisjon ble henrettelsene ofte utført med skarpe bambus-stokker. Soldatene som utførte henrettelsene var hovedsakelig yngre menn eller kvinner fra bondefamilier.
Regimet arresterte og henrettet nesten alle som var mistenkt for forbindelser med den tidligere regjeringen eller utenlandske regjeringer. I tillegg ble alle mennesker med utdannelse forfulgt av regimet (klasseforfølgelse). Etniske vietnamesere, kinesere, kambodsjanske kristne og buddhistmunker ble forfulgt av etniske eller religiøse årsaker.
Choeung Ek er den mest kjente dødsmarken. Idag står det et buddhistisk minnesmerke over den kommunistiske terroren, og Tuol Sleng har et museum om folkemordet.
Dødsmarkene ble kjent for et bredt vestlig publikum gjennom den britiske filmen Dødsmarkene fra 1984.
Oljevern

Oljevern er tiltak som har en oppgave å minske forurensningsskadene ved oljeutslipp.
Norsk oljevernberedskap har et hovedprinsipp som går ut på å samle mest mulig av oljesøl nær utslippskilden for å forhindre spredning inn mot land. Dette gjøres for å forhindre eventuelle miljøskader. I norsk oljevernberedskap er det sterke begrensninger for bruk av kjemikalier. Dette fordi man tar hensyn til kystfiskeriene.

Oljevern på havet

Det er alltid et ønske under boreaktivitet og produksjon å unngå uønskende hendelser som for eksempel oljeutslipp. Det er derfor en mengde av sikkerhetsbarrierer som er til for å skulle hindre utslipp både i boreoperasjoner og i driftsfasen. 
Det er kommet mye ny teknologi som skal forsøke å hindre utslipp av olje. Det er for eksempel avanserte overvåkningssystem ombord på beredskapsfortøyene. Dette er system som kan oppdage olje uavhengig om det er kulde eller mørke. Dette er til for at man skal kunne oppdage hvilken retning et oljeflak driver, for videre å kunne sette inn ressurser der det trengs mest.
NOFO (Norsk Oljevern forening for operatørselskap) har også 28 satellittoverføringer i uken samt at de eier sammen med Kystverket og Kystvakta overvåkingsflyet LN-KYV.
Biblioteca Medicea Laurenziana

Biblioteca Medicea Laurenziana i Firenze i Italia er en kjent forvaringsplass med over 11 000 manuskripter og 4500 tidlige trykte bøker. Biblioteket ble bygd i klosteret til Basilica di San Lorenzo di Firenze under utforming og tilsyn av pave Klemens VII. Arkitekturen er ved Michelangelo Buonarroti (1525).
Biblioteket betegnes ofte som kroneksempel på manierisme når det gjelder arkitektur.
Biblioteket bevarer Il Codice Fiorentino på nahuatl, den viktigste kilden til informasjon om aztekernes liv før spanjolenes erobring. Blant andre velkjente manuskripter i biblioteket kan nevnes de syrianske Rabulla-evangeliene, Codex Amiatinus, som inneholder de tidligste overlevende manuskriptet fra den latinske Vulgatabibelen, Squarcialupi Codex, et viktig tidlig musikalsk manuskript, samt det fragmentariske Erinnapapyruset som inneholder dikt av en venn av Sapfo.
Tetsuharu Yamaguchi

Karriere

Tetsuharu Yamaguchi startet sin profesjonelle karriere i Sanfrecce Hiroshima i 1996. Han har også spilt for Sagan Tosu.
Burmo-qiangiske språk

Burmo-qiangiske språk, også kalt østlige tibeto-burmanske språk, er en språkfamilie innenfor de tibeto-burmanske språkene. Burmo-qiangisk snakkes i sørvest-Kina og Myanmar, og består av de to språkgruppene lolo-burmesisk og qiangisk (herunder tangutisk).
Burmo-qiangisk er den ene av to undergrupper av tibeto-burmanske språk. Den andre undergruppen er tibetiske språk.
Understøttelseskassen for uheldige sjømenn i Risør

Understøttelseskassen for uheldige sjømenn i Risør var en privat sykeforsikring og gjensidig understøttelsestiltak for lokale sjømenn fra Risør og deres etterlatte. Foreningen ble stiftet 26. mars 1820 i Risør under navnet «Understøttelses Indretningen for Uhældige Søemænd i Østerrisøer Bye og Tolddistrikt». Foreningens medlemmer betalte inn kontingent for å forsikre seg mot uventede hendelser. 
Foreningen har endret navn flere ganger. I 1842 endret den navn til «Østerrisøer Byes og Sønneløv Sogns Understøttelseskasse for Uhældige Søemend». Foreningen ble delt i 1854. Offiserene forble i foreningen, mens det øvrige mannskapet gikk ut og ble senere medlem av Arbeiderforeningens understøttelseskasse. Foreningen endret samtidig navn til «Østerrisøer Byes og Sønneløv Sogns Understøttelseskasse for Skibsførere og Styrmend». I 1872 endret den igjen navn til «Risørs Skipperforenings Assurance Indretning».
Understøttelseskassen ble oppløst i 1958, grunnet få medlemmer.
Santa Maria (Ilocos Sur)

Santa Maria (Bayan ng Santa Maria) er en kommune i Filippinene. Kommunen ligger på øya Luzon, og tilhører provinsen Ilocos Sur. Folkemengden var i 2015 på 30 321 innbyggere.
Orlando (roman)

Orlando (originaltittel: Orlando: A Biography) er en roman av den engelske forfatteren Virginia Woolf. Den ble skrevet i 1928. Hovedpersonen Orlando fødes som aristokratisk unggutt på slutten av 1500-tallet. 300 år senere har Orlando skiftet kjønn og blitt en kvinne midt i 30-årene. 
Romanen er inspirert av Woolfs venn og elsker Vita Sackville-West, hun var en kjent britisk aristokrat, som hadde forhold til flere kvinner gjennom sitt liv ved siden av ekteskapet. Vita Sackville-West lekte med kjønnsroller og kledde seg noen ganger som mann. Romanen behandler temaer som kvinnens stilling, kjønnets betydning, tidens gang, øyeblikket og evigheten.

Film

I 1992 hadde filmen Orlando premiere med Tilda Swinton i hovedrollen som Orlando. Filmen ble nominert til to Oscar-statuetter og vant en rekke andre priser. I 2012 skrev Swinton et essay om romanen og dens tilblivelse som en innledning til en nyutgivelse av boken. En forkortet utgave av Swintons tekst ble publisert i avisen The Telegraph.

Teater

I 2017 ble Heddaprisen for årets forestilling tildelt Rogaland Teaters produksjon Orlando, og Heddaprisen for beste kvinnelige hovedrolle 2017 ble tildelt Nina Ellen Ødegård for hovedrollen som Orlando i samme oppsetning. Manus var skrevet av Sigrid Strøm Reibo og Njål Helge Mjøs på grunnlag av Virginia Woolfs roman.
Fylkesvei 4402

Fylkesvei 4402 går mellom Bjorland og Rimestad i Hå. Veiens lengde er 2,1 km.
Frem til 2019 hadde veien betegnelsen fylkesvei 164.
Frem til 2019 hadde veien betegnelsen fylkesvei 440.
Jacques Renouvin

Biografi

Renouvin ble født og vokste opp i Paris, hvor han utdannet seg til advokat. Han var først et aktiv medlem i Action française, men forlot paritet 6. februar 1934. I november 1938 utmerket han seg ved å i full offentlighet klapse til tidligere statsminister Pierre-Étienne Flandin, fordi Flandin hadde sendt et gratulasjonstelegram til Hitler da Münchenavtalen var inngått. Da krigen nådde Frankrike september 1939 ble Renouvin innkalt til militærtjeneste som sersjant, hvorpå han etter søknad tjenestegjorde i det franske frikorpset. Der utmerket han seg i sin innsats. Han ble såret og tatt til fange, men flyktet fra sykehus kort tid etter.
I 1940 undertegnet Frankrike våpenhvileavtalen med Tyskland og Renouvin ble igjen sivilist. Med et ønske om å kjempe videre reiste Renouvin til den uokkuperte sonen sør i Frankrike («zone libre» kontrollert av Vichy-regimet) og ble med i motstandsbevegelsen Liberté, som var dannet av en liten gruppe kristendemokratiske lærere. Der fikk han et særskilt ansvar for propagandaen og spredning av undergrunnsavisen Liberté, for det formålet opprettet han flere ungdomslag. Etter at Liberté og Les Petites Ailes slo seg sammen og ble Combat, forslo han for Combats leder Henri Frenay å danne aksjonsgrupper i resten av Montpellier-regionen. Slik ble han nasjonal sjef for Combats aksjonsgrupper i 1942, men også en av de mest ettersøkte motstandsfolkene i Frankrike. Han ledet og deltok i en rekke dristige og ambisiøse sabotasjeaksjoner.
29. januar 1943 ble Renouvin arrestert av Gestapo på togstasjonen i Brive-la-Gaillarde sammen med Mireille Tronchon som han hadde giftet seg med mens de lå i dekning. Han ble forflyttet til fengslet i Fresnes, hvor han ble torturert i flere måneder. Han ble 29. august deportert og internert i konsentrasjonsleiren i Mauthausen, hvor han døde av utmattelse 24. januar 1944.
Sammen med Mireille fikk han den 15. juni 1943 sønnen Bertrand Renouvin, født mens hun forsatt satt fengslet i La Santé-fengslet.

Ettermæle

Til minne om Jacques Renouvin ble det i 1961 gitt ut et frimerke i serien "Motstandsbevegelsens helter", med valøren 20 cent. Anne Hidalgo, ordfører i Paris, innviet 26. mars 2016 Place Mireille-et-Jacques-Renouvin.
Apoteksgruppen

Apoteksgruppen er en svensk apotekorganisasjon.
I forbindelse med en omregulering av apotekmarkedet i 2009, ønsket den svenske regjeringen å gi mindre næringsdrivende en bedre mulighet til å eie sine egne apotek. Dette for lettere å kunne konkurrere med de større kjedene som dominerte markedet. Den besluttet derfor å opprette en felles serviceorganisasjon for de mindre næringsdrivende i apotekbransjen. Resultatet ble Apoteksgruppen, med felles systemer for blant annet økonomi, informasjonsteknologi og vareinnkjøp. Per 2010 har organisasjonen 154 apoteker, fra Gällivare i nord til Borrby i sør.
Flyball

Banen

Kort fortalt er flyball en hurtigløpskonkurranse som omhandler fire høydehindre (høyden avgjøres etter fastsatte regler på basis av størrelsen på den minste hunden som deltar) og en tennisballholder med utløser på motsatt side. Det monteres 2 parallelle baner, slik at 2 lag kan konkurrere samtidig. Det kan konkurreres i flyball både inne og ute.
banen skal være 51 fot (15,54 m) lang og ha fire hindre på rekke og tennisballholderen i enden. Det første hindret skal så 6 fot (182 cm) fra startlinjen, mens de resterende hindrene skal stå med en avstand av 10 fot (305 cm), hvilket gir en avstand fra siste hinder til tennisballholderen på 4,57 m. Høyden på hvert hinder skal være 10,2 cm under høyden på den minste hunden på laget.

Konkurranse og trening

Hundene løper i team á fire hunder, en av gangen. Det er om å gjøre på raskest mulig måte å ta se over de fire hindrene og utløse tennisballen og bringe denne tilbake til startlinjen, over de samme fire hindrene. Mister hunden ballen før mållinjen noteres feil. Idet hund og ball passerer mål starter neste hund. Det laget som feilfritt først blir ferdig vinner.
Flyball krever god fysikk og stor hurtighet om man ønsker å oppnå topp resultater. Sporten er allikevel både morsom og spennende for både hund og eier, selv om man ikke skulle ha slike ambisjoner. Trening må imidlertid til.

Rekorder

At flyball er en fartsfylt og spennende begivenhet er det liten tvil om. Den offisielle verdensrekorden (juli 1999) holdes av et kanadisk lag (team Instant Replay) og er på 16,06 sek. Dette er imidlertid på lang nær den hurtigste tiden som har blitt registrert. Den 5. september 2004 løp nemlig et amerikansk lag (team SpringLoaded) på 15,36 sek., men denne og flere andre rekorder har ikke blitt anerkjent som verdensrekord. På det amerikanske teamet startet en hollandsk gjeterhund, en border collie, en blandingshund (ukjent mix) og en whippet.
I Europa holdes rekorden av et britisk lag (team Jets). Den er på 16,75 sek. og ble satt 30. mars 1997. I Belgia (team Lupus Need For Speed) er den nasjonale rekorden på 17,06 sek. (28. juni 2004) og i Australia (team Parramatta Shockwave) er den nasjonale rekorden på 18,47 sek. (13. juni 2004).

Hunder

Selv om flyball nok passer bedre for små og mellomstore raser, kan både store og såkalte "toyhunder" delta. I så måte var en chihuahua nylig med på et amerikansk topplag. I og med at høyden på hindrene bestemmes individuelt for hvert lag, ut ifra den minste hunden på laget, er det å ha små, mellomstore eller store hunder på laget en del av taktikken hvert lage må bestemme seg for.
Phileurus verus

Utseende

En middelsstor (ca. 20-25 millimeter), avlang og nokså spinkel, blankt svart hornbille, en av de mindre artene i slekten Phileurus. Hannen har to ganske korte horn i pannen, pronotum har en lengdefure og uthulet foran der det sitter en rundet knøl, men disse er lite utviklede. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Arten er bare kjent fra Venezuela.
Lomaptera

Utseende

Middelsstore til store, blanke gullbasser. På farge kan de være metallisk grønne, ikke-metallisk grønne eller brunrøde, noen ganger med svarte tverrbånd. "Snuten" (clypeus) er litt kløvet i spissen. Pronotum er kileformet tilbaketrukket i midten slik at det dekker scutellum.

Levevis

Larvene lever gjerne i råtnende ved eller annet dødt, organisk materiale. De voksne billene finnes gjerne på blomster der de eter pollen.

Utbredelse

Slekten er utbredt fra Indonesia til Australia, de fleste av artene lever på Ny-Guinea.
Myodermides

Utseende

En middelsstor, brun gullbasse. Oversiden er tett kledt med korte, oppstående hår og ser fløyelsaktig ut.

Utbredelse

Arten er beskrevet fra øya Fernando Póo i Guineabukta.
Tatovering

Etymologi

Ordet tatovering stammer fra det engelske ordet tattoo, som igjen kan spores tilbake til tahitisk  tatu eller tatau, som betyr å markere eller å streke (hvilket hentyder til den tradisjonelle måte å påføre tegningen på). I Japan brukes ordet irezumi om japanske tatoveringer, mens ordet tattoo brukes om ikke-japansk design.

Smerte

Tatovering har gjennom tidene blitt sett på som alt fra en manndommsprøve til et motesymbol og det er for de fleste noe som er ubehagelig.
Hals, nakke og korsrygg er ansett som de mest smertefulle stedene.

Historie

Tatoveringer har vært en del av den eurasiske kultur siden yngre steinalder. Det er funnet kinesiske mumier datert til det andre århundre f.Kr. med tatoveringer. Japanske tatoveringer menes å ha funnet sted titusener av år tilbake. Mange andre kulturer har hatt egne tatoveringstradisjoner, fra å gni aske inn i åpne sår til å prikke tegn inn med nåler – nesten som i dag. 
Så langt er det eldste funnet av vel bevart tatovert hud funnet på Ismannen Ötzi, som levde for over 5000 år siden, og ble bevart i isen helt til han ble oppdaget i Alpene i 1991.
Ainu-folket, den opprinnelige befolkningen i Japan, bar ansiktstatoveringer. Noen kvinner på Okinawa og Amami-øyene pleide å ha såkalte hajichi-tatoveringer på hendene og fingrene, en praksis som ble forbudt av Meiji-regjeringen i 1899. Tatoveringer var utbredt hos folk i Polynesia, Filippinene, Borneo, Afrika, Nord-Amerika, Sør-Amerika, Mellom-Amerika, Europa, Japan, Kambodsja og Kina. På tross av enkelte tabuer forblir tatoveringer svært utbredt over hele verden. 
Alan Oversby regnes som pioneren av moderne tatoverings utvikling i Europa.
Tatoveringer var i Norge og andre deler av den vestlige verden lenge nesten utelukkende forbeholdt sjøfolk og fungerte derfor som et synlig tegn for en yrkesgruppe. Tatoveringer ble ellers ansett som noe privat og intimt og nærmest betraktet som uanstendig. Fra 1980-årene ble tatoveringer vanlig blant unge voksne, først særlig i punkemiljøer og andre ungdomsgrupper som stod i opposisjon til det etablerte voksensamfunnet, men det ble snart en del av den alminnelige moten i vesten. I 2019 hadde hver femte tysker minst én tatovering (i 20-29 alderssgruppen var det 47,1%).
Creoda av Mercia

Historisiteten

Selv om Creoda er omtalt i en slektstavle i Den angelsaksiske krønike er han ikke omtalt som en konge. Hans eksistens er omdiskutert hos en del forskere. Barbara Yorke skrev: «Selv om der mulig at en form for kongeliste kunne være kilden til informasjonen (skjønt listene i Worcester begynner med Penda), kan disse oppslagene være ikke mer enn intelligente gjetninger basert på navn avledet fra Beda og genealogien til Æthelred, mens datoene synes å være påvirket av et bokført oppslag i Den angelsaksiske krønike for dødsfallet til en vestsaksisk Creoda... De bevarte kildene tillater oss ikke å mer si sikkert enn at kongeriket Mercia eksisterte ved slutten av 500-tallet.»
Yorks følelser var delta av Nicholas Brooks, professor i middelalderhistorie, som skrev at «Til tross for professor Davies’ forsøksvis støtte til historisiteten av dette materialet, kan det ikke bli sagt at det ennå er klart at hva som ligger bak disse spredte oppslagene i verkene til Henry av Huntingdon, Roger av Wendover og Matthew Paris er hva som helst annet mer viktig enn en del oppfinnsomme gjetninger av en engelsk munk, kanskje så sent som tidlig på 1100-tallet, på grunnlag av navn tilgjengelig hos Beda, den mercianske kongelige genealogi, og Den angelsaksiske krønike. På slik en tolkning vil det ikke være overraskende at de burde passe mer eller mindre med de fragmenter med informasjon som vi har om den tidlige historien om Mercia; for kompilatoren av disse oppslagene kan ha hatt tilgang til de samme kildene som er tilgjengelige for oss.»
Antydningen at Creoda var en konge av Mercia er funnet i Historia Anglorum, skrevet av Henry av Huntingdon på den første halvdelen av 1100-tallet. Dateringen av Creodas død ble oppgitt av Henry til å ha skjedd i 593, men det synes å være basert på en forveksling: Den angelsaksiske krønike oppgir at for dette året døde en mann kalt Crida. men sammenhengen antyder at den døde mann var vestsaksisk og ikke fra Merica.
Creoda er nedtegnet av den mercianske slektsliste i Anglian collection («den anglikanske samling») for å ha vært sønn av Cynewald og oldebarn av Icel, den eponymiske stamfar til hans familie, iclingas.
Ahlgrens biler

Ahlgrens biler, på svensk Ahlgrens bilar, er et varemerke for en type godteri som lages av godteriselskapet Cloetta i Sverige. Godteriet er et søtt, seigt og porøst skumprodukt formet som små biler i tre ulike farger (hvit, grønn og rosa) . Det selges i små poser i Sverige, Norge, Danmark samt på IKEA rundt om i verden. Lanseringen i Sverige skjedde i 1953, og godteriets form er inspirert av en Bugatti.

«Verdens mest kjøpte bil»

Ahlgrens biler er sannsynligvis verdens mest kjøpte «bil» med mer enn 1,4 milliarder biler hvert år. Disse godteribilene vil kunne danne en kø lang nok til å følge ekvator rundt jorden. I løpet av en seksårsperiode vil derfor «bilfabrikken» i Gävle ha produsert en «bil» til alle mennesker på kloden.
Dakota Goyo

Karriere

Goyo er mest kjent for sin rolle som Max Kenton i Real Steel (2011). Han har også spilt i filmer som Resurrecting the Champ (2007), Defendor (2009) og Thor (2011). Han skal portrettere den unge versjonen av tittelrollen i Noah i 2014.
Lene Løken

Løkenutvalget

Kulturminister Trond Giske satte i oktober 2007 ned et utvalg som skulle foreta en gjennomgang av de ulike støtteordningene og strukturene på kulturområdet og valgte Lene Løken som leder. Utvalget leverte sin sluttrapport 5. juni 2008.
Raison d'être

Raison d'être (rɛ.zõ. dɛtr) er fransk og betyr «grunnen til å eksistere» eller «eksistensberettigelse», for eksempel «Wikipedias raison d'être er utbredelse av informasjon», «Universitetets raison d'être er forskning og utdannelse», etc.
John Paul Hammerschmidt

Bakgrunn

Han gikk i 1938 ut fra Harrison High School, og fikk deretter militær utdannelse ved The Citadel i Charleston, Sør-Carolina i 1938 og 1939. Deretter studerte han ved University of Arkansas i Fayetteville i 1940 og 1941. Han tjenestegjorde deretter i United States Army Air Corps under andre verdenskrig. I 1942 sluttet Hammerschmidt seg til den tredje Combat Cargo Group i US Army Air Corps og tjenestegjorde i Kina-Burma-India-området resten av krigen.
Hammerschmidt ble tildelt Distinguished Flying Cross med tre eikeblad for sin tjeneste under krigen. Av respekt for sine kolleger i militæret, så vel på grunn av sin ydmyke natur i forhold til sin krigstejenste, valgte Hammerschmidt å aldri dra nytte av sin militære karriere i løpet av sin politiske karriere.
Da Hammerschmidt kom tilbake til USA etter krigen, begynte han i 1945 ved Oklahoma State University i Stillwater, Oklahoma, og tok her graden Bachelor of Science i 1946. Han arbeidet deretter i tømmerindustrien, og grunnla Hammerschmidt Lumber Company og ble dette selskapets første direktør og styreleder. Hammerschmidt var på denne tiden også styreleder for Construction Products Company og styreleder i Arkansas Lumber Dealers Association og Southwestern Association for tømmerhuggere.

Politisk karriere

Hammerschmidt var delegat til republikanernes nasjonale årsmøte både i 1964, 1968, 1972, 1976, 1980, 1984 og i 1988. Han ble to ganger leder for det republikanske partiet i Arkansas.
Ved valget i 1966, vant Hammerschmidt den republikanske nominasjonen for Arkansas' tredje kongressdistrikt, som ligger i den nordvestlige delen av staten. Han vant over den sittende James William Trimble med over 9000 stemmer, og ble den første republikaneren til å representere Arkansas i Kongressen siden rekonstruksjonstiden etter den amerikanske borgerkrigen. Hammerschmidt ble valgt til dette embetet ytterligere tolv ganger, og tjente slik i tjueseks sammenhengende år fra 3. januar 1967 til 3. januar 1993. Han ble svært populær i sitt eget distrikt, selv om de fleste av beboerne aldri hadde vært representert av en republikaner før. Han ble etterfulgt av Tim Hutchinson fra samme parti.
Ved valget i 1974 beseiret han den senere president Bill Clinton som da var lærer i juss ved University of Arkansas, med bare noen få tusen stemmer. Clinton hadde sterkt kritisert Hammerschmidt for å være en av de få republikanerne som sto ved president Richard Nixon sin side etter Watergate-skandalen. Hammerschmidt var et medlem av presidentens kommisjon for Aviation Security and Terrorism (PCAST) som ble satt opp i september 1989 for å gjennomgå og rapportere om luftfart og dens sikkerhetspolitikk  som følge av Lockerbie-saken 21. desember 1988.
First Comes Courage

Innspillingsfakta

First Comes Courage ble spilt inn fra 4. januar til 18. mai 1943. Ifølge en artikkel i The Hollywood Reporter ble scener spilt inn på Vancouver Island i Britisk Columbia i Canada som erstatning for norskekysten.

Fakta om filmen

Arbeidstittelen til denne filmen var Attack by Night.
Ifølge en artikkel i The Hollywood Reporter forut for produksjonen ble settingen endret fra Frankrike til Norge for å utnytte den offentlige interessen for Norge som et okkupert land.
Andre artikler i The Hollywood Reporter meldte om at Charles Vidor erstattet Dorothy Arzner som regissør etter at sistnevnte ble rammet av lungehinnebetennelse.
En uidentifisert samtidskilde i AMPAS Production Files tilføyde at soldater fra British Columbia Military Units opptrådte som statister i filmens kommandoscener.

Handling

Norge i 1942. Nicole Larsen blir avskydd som forræder av landsmennene for sin troskap til nazismen og sitt romantiske forhold til den tyske offiseren Paul Dichter.  Hun er i virkeligheten agent for den norske motstandsbevegelsen og har vært uvurderlig i arbeidet med å identifisere strategiske nazistiske mål for de allierte. Nicole blir advart om at Dichter må drepes så snart han får mistillit til henne.
Syntax-e

Syntax-e, er et norsk elektronika / pop band fra Vennesla, Kristiansand.
Bandmedlemmer er Henrik M. Askildsen, Kim A Modalsli. Syntax-e har gitt ut debutalbumet New sounds from the past. Platen er mikset og mastret av Espen Berg. På bass har Syntax-e med seg Lars Christian Folkvord (Kurt Nilsen, Maria Mena, Willie Nelson),på trommer Thomas Pettersen (King Midas, Paperboys). På perkusjoner Tom Rudi Torjussen (Jim Stärk, Elvira Nikolaisen) Salvadore (Darkside of the Force), Thom Hell og Frank Hammersland.